b"\n_START_ARTICLE_\nBeatrix Potter\n_START_SECTION_\n\xc5\xbdivljenje\n_START_PARAGRAPH_\nRodila se je v privilegirano dru\xc5\xbeino, kjer je bila vzgojena s strani takratne oblasti - vlade, odra\xc5\xa1\xc4\x8dala pa je izolirana od ostalih otrok. Imela je \xc5\xa1tevilne \xc5\xbeivali, po\xc4\x8ditnice pa je pre\xc5\xbeivljala na \xc5\xa0kotskem, Lake District, kjer je razvijala ljubezen do pokrajine, rastlinstva in \xc5\xbeivalstva, ki jih je natan\xc4\x8dno opazovala, nato pa naslikala._NEWLINE_Kljub temu, da je Potter predstavljala tipi\xc4\x8dno \xc5\xbeensko takratnega obdobja z malo mo\xc5\xbenostmi za vi\xc5\xa1jo izobrazbo, jo je njen \xc5\xa1tudij na podro\xc4\x8dju gliv dvignil med \xc5\xa1iroko spo\xc5\xa1tovane na podro\xc4\x8dju mikologije. V svojih tridesetih je Potter objavila, kasneje zelo uspe\xc5\xa1no knjigo, Zbrane prigode Petra Zajca. Potter se je po uspehu za\xc4\x8dela profesionalno ukvarjati s pisanjem in ilustriranjem otro\xc5\xa1kih knjig._NEWLINE_Potter je napisala okrog 30 knjig, med njimi tudi najbolj znano knjigo 24 children's tales. S pisanjem knjig in tetino zapu\xc5\xa1\xc4\x8dino je leta 1905 kupila Hill Top Farm v bli\xc5\xbenjem Sawreyu, vasici v Lake Districtu, ki je v takratnem \xc4\x8dasu spadal pod Lancashire. Skozi naslednja desetletja je v svojo arhitekturno zbirko dodala \xc5\xa1tevilne kmetije, ker je \xc5\xbeelela ohraniti unikatno pokrajino._NEWLINE_Leta 1913, pri 47 letih, se je poro\xc4\x8dila z Williamom Heelisom, spo\xc5\xa1tovanim lokalnim odvetnikom iz Hawksheada. Potter je bila tudi zmagovalna gojiteljica t. i. \xcb\x9dHerdwickove ovce\xcb\x9d in obetavna kmetovalka, ki se je zavzemala za ohranitev zemlje in pokrajine._NEWLINE_Nadaljevala je s pisanjem in ilustriranjem, za britanskega zalo\xc5\xbenika pa je izumila spin-off trgovsko blago, ki temelji na njenih otro\xc5\xa1kih knjigah. S svojim delom je nadaljevala vse do takrat, ko ji je ob\xc4\x8dutno poslab\xc5\xa1anje vida onemogo\xc4\x8dalo delo na kmetiji ter pisanje._NEWLINE_Umrla je 22. decembra 1943 v svojem domu v Near Sawreyu, pri starosti 77 let. Razlog za njeno smrt je bila plju\xc4\x8dnica in sr\xc4\x8dna bolezen._NEWLINE_Vso svojo zemljo je pokojna Potter zapustila National Trustu. Potter je zaslu\xc5\xbena za ohranitev zemlje, ki danes sestavlja Lake District National Park. Dela Beatrix Potter se \xc5\xa1e vedno prodajajo po svetu, v \xc5\xa1tevilnih jezikih sveta, z zgodbami, ki so prikazane skozi pesmi, filme, baletne predstave in animacije. Njeno \xc5\xbeivljenje je prav tako predstavljeno v filmu z naslovom Miss Potter.\n_START_SECTION_\nDelo\n_START_PARAGRAPH_\nPisateljica je svoje prvo delo objavila v lastni re\xc5\xbeiji, l. 1901, in sicer Zbrane prigode Petra Zajca, saj so ji zalo\xc5\xbeniki delo ve\xc4\x8dkrat zavrnili. \xc5\xa0ele leto pozneje, 1902, se je dogovorila z Frederic Werne & Co, da so ji s popravki besedila in tudi ilustracij, ki jih je sama ilustrirala, natisnili in izdali 5000 izvodov. Po uradnem izidu knjige je prodaja strmo narasla in presegla mejnike. Danes je literarno delo prevedeno v 36 jezikov po svetu in velja za eno najbolj prodajanih otro\xc5\xa1kih knjig vseh \xc4\x8dasov._NEWLINE_Beatrix Potter je \xc4\x8drpala navdih za svoje literarne like na svojem doma\xc4\x8dem posestvu, kjer je bila vse \xc5\xbeivljenje obkro\xc5\xbeena z \xc5\xbeivalmi._NEWLINE_Po uspehu prve knjige je Potter nadaljevala s pisanjem knjig, v katerih so nastopale \xc5\xa1tevilne \xc5\xbeivali - veverice, mi\xc5\xa1i, ma\xc4\x8dke, race, pra\xc5\xa1i\xc4\x8di itd._NEWLINE_Veliko njenih knjig so adaptirali v animirane filme, risanke, igre, videoigre ter igra\xc4\x8de, nastalo je tudi nekaj filmov._NEWLINE_V njenem opusu najdemo 24 povesti in 10 drugih knjig za otroke.\n_START_SECTION_\nSlovenski prevodi\n_START_PARAGRAPH_\nZbrane prigode Petra Zajca (1902)_NEWLINE__NEWLINE_Povest o veveri\xc4\x8dku Orehku (1903)_NEWLINE__NEWLINE_Gloucesterski kroja\xc4\x8d (1903)_NEWLINE__NEWLINE_Povest o Benjaminu Zajku (1904)_NEWLINE__NEWLINE_Povest o dveh porednih mi\xc5\xa1ih (1904)_NEWLINE__NEWLINE_Povest o gospe Zimzelen-Bodi\xc4\x8dnik (1905)_NEWLINE__NEWLINE_Povest o gospodu Jerneju Ribi\xc4\x8du (1906)_NEWLINE__NEWLINE_Povest o Toma\xc5\xbeu Mucu (1907)_NEWLINE__NEWLINE_Povest o Klapi\xc4\x8dinih zaj\xc4\x8dkih (1909)_NEWLINE__NEWLINE_Povest o pujsku Dobrovolj\xc4\x8dku (1930)"